b'\n_START_ARTICLE_\nUustulokas\n_START_PARAGRAPH_\nUustulokas on vierasper\xc3\xa4inen kasvilaji, joka on kulkeutunut ihmisen my\xc3\xb6t\xc3\xa4vaikutuksella uudelle maantieteelliselle alueelle suhteellisen \xc3\xa4skett\xc3\xa4in._NEWLINE_Suomessa uustulokkaina pidet\xc3\xa4\xc3\xa4n kasveja, jotka ovat kulkeutuneet maahan ihmisen my\xc3\xb6t\xc3\xa4vaikutuksella 1600-luvun alkupuolella tai sen j\xc3\xa4lkeen. Rajaa on pidetty Pohjoismaihin soveltuvana muinais- ja uustulokkaan karkeana aikarajana._NEWLINE_Uustulokkaat on jaoteltu vakinaisiin ja satunnaisiin uustulokkaisiin. H\xc3\xa4vinnyt uustulokas katsotaan satunnaiseksi. Muinaistulokkuus tai uustulokkuus ei riipu maasta, vaan alueesta. Esimerkiksi Suomessa jotkin maan etel\xc3\xa4osan muinaistulokkaat voivat olla Pohjois-Suomessa uustulokkaita.'